**AIŠKINAMASIS RAŠTAS**

Dėl Molėtų rajono savivaldybės vaikų socializacijos projektų vaikų vasaros poilsiui organizuoti konkurso tvarkos aprašo patvirtinimo

**1. Parengto tarybos sprendimo projekto tikslai ir uždaviniai**

Lietuvos Respublikos švietimo ir mokslo ministras 2014 m. birželio 2 d. įsakymu Nr. V-485 patvirtino Vaikų ir jaunimo socializacijos 2014-2016 metų veiksmų planą. Patvirtinto plano viena iš priemonių numatyta sudaryti prielaidas švietimo ir kitoms įstaigoms organizuoti vaikams stovyklas vasaros ir kitų mokinių atostogų metu, gerinti neformaliojo vaikų švietimo aplinką ir turtinti ugdymo bazę, infrastruktūrą, vykdyti kitas fizinio aktyvumo skatinimo priemones.

Vaikų socializacijos programų vaikų vasaros poilsiui organizuoti konkurso tikslas – plėtoti vaikų ir jaunimo, besimokančių pagal bendrojo lavinimo programas, socializacijos galimybes per mokinių vasaros atostogas. Poilsį padaryti prieinamesnį didesniam vaikų skaičiui, užtikrinti socialiai remiamų, specialiųjų ugdymosi poreikių turinčių vaikų, socialinės rizikos šeimų vaikų ir socialiai pažeidžiamų vaikų dalyvavimą, kurti saugią ugdymo(si) ir poilsio aplinką, sudarant sąlygas vaikams plėtoti socialinę kompetenciją, kūrybiškumą ir iniciatyvą, tenkinti vaikų pažinimo, ugdymo(si) bei saviraiškos poreikius įvairiomis prasmingomis ir patraukliomis veiklomis.

Uždaviniai: didinti neformaliojo vaikų švietimo, socioedukacinių veiklų prieinamumą, sudaryti socialiai prasmingos ir atsakingos saviraiškos galimybes; sudaryti sąlygas turiningai edukacinei veiklai vaikų vasaros poilsio metu.

**2. Šiuo metu esantis teisinis reglamentavimas**

Vaikų ir jaunimo socializacijos 2014-2016 metų veiksmų planas, patvirtintas Lietuvos Respublikos švietimo ir mokslo ministro 2014 m. birželio 2 d. įsakymu Nr. V-485 „Dėl vaikų ir jaunimo socializacijos 2014-2016 metų veiksmų plano patvirtinimo“.

Vaikų socializacijos programų rėmimo konkurso tvarkos aprašas, patvirtintas Lietuvos Respublikos švietimo ir mokslo ministro 2007 m. gegužės 2 d. įsakymu Nr. ISAK- 805 „Dėl Vaikų socializacijos programų rėmimo konkurso tvarkos aprašo patvirtinimo“.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Mokiniai vasaros metu galės ugdytis, ilsėtis vasaros stovyklose.

Neigiamų pasekmių nenumatoma.

**4. Priemonės sprendimui įgyvendinti**

Molėtų rajono savivaldybės administracija skelbia konkursą, sudaro sutartis su konkurso laimėtojais dėl programų finansavimo.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų šaltinis - 2016 metų rajono savivaldybės biudžeto lėšos, numatytos moksleivių vasaros stovyklų organizavimui.

**6. Vykdytojai, įvykdymo terminai**

Molėtų rajono savivaldybės administracija.

Parengė

Kultūros ir švietimo skyriaus vyriausiasis specialistas

Arvydas Jurkšaitis